Mnogi od nas vole da započnu dan šoljom kafe
i možda da ga završe čašom vina
ili nekim drugim alkoholnim pićem.
Ali ispostavlja se da ove dve supstance,
alkohol i kofein, mogu imati iznenađujuće uticaje na naš san.
[Spavanje sa naukom]
(Mirna muzika)
Počnimo od kofeina.
Kofein je vrsta droge
koje nazivamo psihoaktivnim stimulansima.
Svi znaju da ih kofein čini budnijima.
Može da ih probudi.
Ali postoje barem dva dodatna,
skrivena svojstva kofeina
kojih neki ljudi možda nisu svesni.
Prvi je trajanje aktivnosti kofeina.
Za većinu odraslih,
kofein ima ono što zovemo poluživotom
od oko pet do šest sati.
To znači da posle oko pet do šest sati,
50 posto kofeina koji ste uneli
još uvek cirkuliše vašim sistemom.
To takođe znači da kofein ima četvrt-život
od oko 10 do 12 sati.
Drugim rečima, recimo da popijete šolju kafe
u dva sata posle podne.
Moguće je da se skoro četvrtina tog kofeina
još uvek kreće vašim mozgom u ponoć.
Rezultat toga je da je osobama teže
da zaspe ili da održe čvrst san
tokom noći.
To je prva osobina kofeina.
Druga stvar u vezi sa kofeinom
je da on može da promeni kvalitet vašeg sna.
Neki ljudi će reći
da sam ja od onih
koji mogu da popiju espreso uz večeru
i zaspim bez problema i spavam bez problema.
Ali čak i da je to istina,
ispostavlja se da kofein može da smanji količinu
dubokog ne-REM sna,
faze tri i četiri ne-REM spavanja.
To je onaj duboki san koji oporavlja.
Posledica toga je da se sledećeg jutra budite
ne osećajući se osveženo,
ne osećate se oporavljeno snom.
Ali ne sećate se buđenja,
ne sećate se da ste imali problema da zaspite,
pa to ne dovodite u vezu,
ali ipak onda možda
posežete za dvema šoljicama kafe ujutru kako biste se probudili,
umesto za jednom.
Dobro, to je kofein, hajde da pređemo na alkohol,
jer on je možda jedan
od najpogrešnije shvaćenih pomagala za spavanje.
U stvari, on je sve osim pomagala za spavanje.
I može biti problematičan po vaš san
na najmanje tri različita načina.
Prvo, alkohol je vrsta droge
koje nazivamo sedativima.
Ali sedacija nije spavanje.
Istraživanja nas uče da su te dve stvari
zapravo veoma različite.
Sedacija je situacija
kada jednostavno isključujemo aktivnost moždanih ćelija,
naročito u moždanoj kori.
A to nije prirodno spavanje.
U stvari, tokom dubokog ne-REM spavanja,
na primer, mozak neverovatno koordiniše
stotinama hiljada ćelija
koje se odjednom aktiviraju zajedno,
a onda sve utihnu,
pa se potom sve aktiviraju pa potom sve utihnu,
praveći velike, moćne moždane talase
dubokog, ne-REM spavanja.
To je prvi način
na koji alkohol može da bude problematičan.
Mešamo sedaciju sa dubokim snom.
Drugi problem sa alkoholom
je to da može da prekida vaš san.
Alkohol može da tokom sna aktivira
granu nervnog sistema
koju zovemo "bori se ili beži",
što će vas češće buditi
tokom noći.
I alkohol može da poveća količinu
hemikalija za budnost koje mozak ispušta,
opet prekidajući vaš san.
Treći i poslednji problem sa alkoholom i snom
je da alkohol može da blokira
spavanje sa brzim pokretima očiju, tj. spavanje tokom kog se sanja.
I kako ćemo saznati u narednim epizodama,
REM spavanje, ili brzo pokretanje očiju, spavanje sa snom,
ima mnogo dobrih strana,
kao što su vaše emotivno
i mentalno zdravlje, pa i kreativnost.
Nisam ovde da bilo kome govorim kako da živi.
Ne želim da budem puritanac.
Ja sam samo naučnik.
Želim da pokušam da vam dam
informacije o vezi
između kofeina i alkohola na vaš san,
kako biste doneli informisanu odluku
o tome kako najbolje da živite svoj život
kada želite da date prednost zdravom spavanju.